སྡེ་ཚན་འདི་དབུ་བརྙེས་པ་ནས་བཟུང༌།དཔེ་དེབ་ཁག་དྲུག་འགྲེམས་སྤེལ་ཞུས་པ་དང་འདི་ལོའི་ལོ་ཕྱེད་དུས་དེབ་བོ་ཊ་ལྦ་ནི་ཞེས་པ་ཞིག་༸སྐུའི་འཁྲུངས་སྐར་དུས་ཆེན་སྐབས་དབུ་འབྱེད་ཞུས།དེ་ཡང་བོད་ཀྱི་དཔེ་མཛོད་ཁང་གི་ཚོགས་ཁང་གསར་པའི་ནང་མཁས་དབང་དང་།ཆེད་ལས་པ།གནས་ཡོད་མི་སྣ་ཁག་ལྷན་བཞུགས་ཐོག་བཀའ་བློན་ཁྲི་པ་མཁས་དབང་ཟམ་གདོང་རིན་པོ་ཆེས་དབུ་འབྱེད་གནང༌།སྐབས་དེར་བཀའ་བློ་ཁྲི་པ་མཆོག་གིས་གསུང་བཤད་གནང་དོན།དེ་རིང་གངས་ཅན་སྐྱིད་གཤོངས་ནས་ང་ཚོས་དུས་དེབ་འདི་བརྒྱུད་ཧིན་དྷིའི་ཐོག་ནས་སྔོན་མེད་འགྱུར་བ་ཆེན་པོ་ཞིག་བྱུང་ཡོད་པས།དེའི་འགུལ་སྐྱོད་ངེས་པར་དུ་རྒྱུན་སྲིང་བྱེད་དགོས།དེ་ནི་ཕྱོགས་གཉིས་ཀྱི་ཐོག་ནས་འགྱུར་བ་ཆེན་པོ་ཞིག་ཡིན།དང་པོ།དེ་ནི་ཧིན་དྷིའི་ཐོག་ནས་འགྱུར་བ་ཆེན་པོ་གཅིག་དང༌།གཉིས་པ།བོ་ཊ་སམ་བོད་ཅེས་པས་ཕྱོགས་གཅིག་ནས་རྒྱལ་ཁབ་ཀྱི་ཁྱད་ཆོས་མཚོན་པའི་གོ་གནས་དང༌།དེ་མིན་ཕྱོགས་གཞན་ཞིག་ནས་ས་ཁུལ་གྱི་ཁྱད་ཆོས་མཚོན་པའི་གོ་གནས་ཤིག་ཡིན།ལྦ་ནི་སྐད་ཡིག་ལ་གོ་བ་དང་དེ་ནི་ཧིན་དྷིའི་ནང་ཡོད།དེར་བརྟེན་ཧིན་དྷིའི་ཐོག་ནས་བྱུང་བའི་འགྱུར་བ་ཆེན་པོ་དེ་ངེས་པར་དུ་རྒྱུན་སྐྱོང་བྱེད་དགོས།